[]

9.1 โครงสร้างการจัดการ

โครงสร้างการจัดการของบริษัท ประกอบด้วย คณะกรรมการบริษัท คณะกรรมการบริหาร
คณะกรรมการตรวจสอบ คณะกรรมการสินเชื่อ โดยมีรายละเอียดของแต่ละคณะกรรมการดังนี้

คณะกรรมการบริษัท

ณ วันที่ 31 ธันวาคม 2543 คณะกรรมการบริษัทมีจำนวน 15 คน ประกอบด้วย

1. นายชาลี โสภณพนิช ประธานกรรมการ

2. นายสุวิช สุวรุจิพร กรรมการ, ประธานคณะกรรมการตรวจสอบ

3. นายโอภาส เสรีนิยม กรรมการอิสระ

4. นายประชา มาลีนนท์ * กรรมการอิสระ

5. มจ.มงคลเฉลิม ยุคล กรรมการ

6. นางรัมภา สาริมาน กรรมการ

7. นายไมเคิล เดวิด โรเบิร์ตส กรรมการ

8. นายกิจจา งานทวี กรรมการ, กรรมการตรวจสอบ

9. นายทิโมที เจมส์ บอยซ์ ** กรรมการ

10. นายวิลเลี่ยม เจ.จี.เดเนียล กรรมการ

11. นายโสภณ บุณยรัตพันธุ์ กรรมการ, กรรมการตรวจสอบ

12. นายประทีป ยงวณิชย์ กรรมการผู้อำนวยการ

13. นายเดวิด ชาร์ลส์ คาดาแร็ช กรรมการผู้จัดการ

14. นายจิรวัฒน์ ลิ้วประเสริฐ กรรมการบริหาร

15. นางณินทิรา โสภณพนิช กรรมการบริหาร

นางชุมสาย ตันติเศวตรัตน์ เป็นเลขานุการคณะกรรมการ

* นายประชา มาลีนนท์ ได้ขอลาออกจากการเป็นกรรมการบริษัท โดยมีผลตั้งแต่วันที่ 7 กุมภาพันธ์
2544

  ** นายทิโมที เจมส์ บอยซ์ ได้ขอลาออกจากการเป็นกรรมการบริษัท โดยมีผลตั้งแต่วันที่ 13
  ธันวาคม 2543 และที่ประชุมคณะกรรมการได้แต่งตั้งนายเดวิด เฟรดเดริค ครอส
  เป็นกรรมการแทน โดยได้รับความเห็นชอบการแต่งตั้งจากสำนักงานคณะกรรมการ ก.ล.ต.
  เมื่อวันที่ 11 มกราคม 2544

 กรรมการผู้มีอำนาจลงนามแทนบริษัท ประกอบด้วย นายชาลี โสภณพนิช นายประทีป ยงวณิชย์ นายเดวิด ชาร์ลส์ คาดาแร็ช นายจิรวัฒน์ ลิ้วประเสริฐ นางณินทิรา โสภณพนิช สองในห้าคนนี้ลงลายมือชื่อร่วมกันและประทับตราสำคัญของบริษัท

 อำนาจหน้าที่ของคณะกรรมการบริษัท

1. มีอำนาจและหน้าที่ดูแลและจัดการบริษัทให้เป็นไปตามกฎหมาย
วัตถุประสงค์และข้อบังคับของบริษัท รวมทั้งมติที่ประชุมผู้ถือหุ้น

2.
กำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

3. มีอำนาจแต่งตั้งกรรมการบริหาร, กรรมการผู้มีอำนาจลงนามแทนบริษัท

4. มีอำนาจหน้าที่เลือกกรรมการแทนตำแหน่งกรรมการที่ว่างลงเพราะเหตุอื่น
นอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติตามที่กำหนดเข้าเป็นกรรมการแทน
ในการประชุมคณะกรรมการคราวถัดไป เว้นแต่วาระของกรรมการจะเหลือน้อยกว่าสองเดือน
โดยมติของคณะกรรมการดังกล่าวต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
บุคคลซึ่งเข้าเป็นกรรมการแทนนี้จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการซึ่งตนแทน

คณะกรรมการบริหาร

ณ วันที่ 31 ธันวาคม 2543 คณะกรรมการบริหารของบริษัท มีจำนวน 5 คน ประกอบด้วย

1. นายชาลี โสภณพนิช ประธานกรรมการบริหาร

2. นายประทีป ยงวณิชย์ กรรมการผู้อำนวยการ

3. นายเดวิด ชาร์ลส์ คาดาแร็ช กรรมการผู้จัดการ

4. นายจิรวัฒน์ ลิ้วประเสริฐ กรรมการบริหาร

5. นางณินทิรา โสภณพนิช กรรมการบริหาร

อำนาจหน้าที่ของคณะกรรมการบริหาร

1.  มีอำนาจหน้าที่ควบคุมดูแลกิจการของบริษัทให้เป็นไปตามที่คณะกรรมการมอบหมาย

2.  นำเสนอนโยบาย แผนงาน และทิศทางในการดำเนินธุรกิจของบริษัทต่อคณะกรรมการ

3.  กลั่นกรองและนำเสนอขออนุมัติจากคณะกรรมการในเรื่องที่เกินอำนาจที่ได้รับมอบหมาย เช่น
    การอนุมัติ

  สินเชื่อที่เกินกว่า 100 ล้านบาท เป็นต้น

คณะกรรมการตรวจสอบ

ณ วันที่ 31 ธันวาคม 2543 คณะกรรมการตรวจสอบ มีจำนวน 3 คน ประกอบด้วย

1. นายสุวิช สุวรุจิพร ประธานคณะกรรมการตรวจสอบ

2. นายกิจจา งานทวี กรรมการตรวจสอบ

3. นายโสภณ บุณยรัตพันธุ์ กรรมการตรวจสอบ

คณะกรรมการตรวจสอบของบริษัทมีขอบเขต หน้าที่
และความรับผิดชอบและรายงานต่อคณะกรรมการบริษัท ดังต่อไปนี้

1.  ดูแลรายงานทางการเงินของบริษัทให้ตรงต่อความเป็นจริง ครบถ้วนเพียงพอและเชื่อถือได้

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

3.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

4.  ดูแลไม่ให้เกิดความขัดแย้งทางผลประโยชน์

5.  พิจารณาคัดเลือก และเสนอแต่งตั้งผู้สอบบัญชีของบริษัท

6.  ปฏิบัติการอื่นใดตามที่คณะกรรมการของบริษัทมอบหมาย

ประธานกรรมการตรวจสอบและกรรมการตรวจสอบมีวาระในการดำรงตำแหน่งคราวละ 3 ปี

นางสาวอัจฉรา สุวรรณภูชัย ผู้จัดการฝ่ายตรวจสอบกิจการภายใน
เป็นเลขานุการคณะกรรมการตรวจสอบ

คณะกรรมการสินเชื่อ (Credit Committee)

ประกอบด้วยเจ้าหน้าที่ระดับบริหารที่ได้รับการแต่งตั้งจากคณะกรรมการบริหารให้ทำหน้าที่พิจารณาอนุมัติวงเงินซื้อหลักทรัพย์ให้ลูกค้าภายในวงเงินไม่เกิน
20 ล้านบาท ณ วันที่ 31 ธันวาคม 2543 คณะกรรมการสินเชื่อมีรายชื่อดังต่อไปนี้

1. นายประทีป ยงวณิชย์ กรรมการผู้อำนวยการ เป็นประธาน

2. นายจิรวัฒน์ ลิ้วประเสริฐ กรรมการบริหาร เป็นกรรมการ

3. นายพัชร สุระจรัส รองกรรมการผู้อำนวยการ เป็นกรรมการ

4. นายยุทธชัย สิริจันทรดิลก ผู้ช่วยกรรมการผู้อำนวยการ เป็นกรรมการ

5. นายกฤษณะ อุ่นสุวรรณ ผู้ช่วยกรรมการผู้จัดการ เป็นกรรมการ

6. นางวิมล ฉายาพันธุ์ ผู้ดูแลสายงานการตลาด 1 เป็นกรรมการ

7. นายไพบูลย์ ราชนิยม ผู้ดูแลสายงานการตลาด 3 เป็นกรรมการ

8. นายชยันต์ อัคราทิตย์ ผู้ดูแลสำนักงานสาขา เป็นกรรมการ

9. นางพิมพ์สุชา เลิศประพจน์กุล ผู้ดูแลสายงานบริหารความเสี่ยง เป็นกรรมการ

คณะกรรมการลงทุน

ณ วันที่ 31 ธันวาคม 2543 คณะกรรมการลงทุนของบริษัทมีจำนวน 5 คน ประกอบด้วย

1. นายชาลี โสภณพนิช ประธานกรรมการบริหาร

2. นายประทีป ยงวณิชย์ กรรมการผู้อำนวยการ

3. นายเดวิด ชาร์ลส์ คาดาแร็ช กรรมการผู้จัดการ

4. นายจิรวัฒน์ ลิ้วประเสริฐ กรรมการบริหาร

5. นางณินทิรา โสภณพนิช กรรมการบริหาร

คณะกรรมการลงทุนมีหน้าที่รับผิดชอบในการ

1) พิจารณา วิเคราะห์ความเสี่ยงของการลงทุน
การลงทุนในแต่ละครั้งจะต้องได้รับการอนุมัติจากอย่างน้อย 3 ใน 5 เสียงของกรรมการลงทุน

2)  ดูแล ติดตามผลประกอบการ ผลการลงทุนของบริษัทที่ได้มีการลงทุนไปแล้วอย่างสม่ำเสมอ

  เจ้าหน้าที่บริหาร ณ วันที่ 31 ธันวาคม 2543 ประกอบด้วย

1. นายพัชร สุระจรัส รองกรรมการผู้อำนวยการ

2. นายร็อคเดอร์ค เจมส์ แมคมิลแลน รองกรรมการผู้จัดการ

3. นายเกรมม์ เบลนช์ รองกรรมการผู้จัดการ

4. นายยุทธชัย สิริจันทรดิลก ผู้ช่วยกรรมการผู้อำนวยการ

5. นายกฤษณะ อุ่นสุวรรณ ผู้ช่วยกรรมการผู้จัดการ

  * บริษัทไม่มีเจ้าหน้าที่บริหารที่เป็นระดับผู้จัดการฝ่ายขึ้นไปในสายงานบัญชีและการเงิน
  นายจิรวัฒน์

  ลิ้วประเสริฐ กรรมการบริหาร เป็นผู้บริหารสูงสุดในสายงานบัญชีและการเงิน

9.2 การสรรหากรรมการและเจ้าหน้าที่บริหาร

กรรมการบริษัท

คณะกรรมการจะเป็นผู้พิจารณาคัดเลือกบุคคลที่มีความรู้ความสามารถ
มีคุณสมบัติเหมาะสมที่จะดำรงตำแหน่งกรรมการเสนอต่อที่ประชุมผู้ถือหุ้น เพื่อพิจารณาอนุมัติ

การเลือกตั้งกรรมการของบริษัท

จะกระทำโดยที่ประชุมผู้ถือหุ้น ตามหลักเกณฑ์และวิธีการดังต่อไปนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2. ในการเลือกกรรมการ
อาจใช้วิธีออกเสียงลงคะแนนเลือกกรรมการเป็นรายบุคคลคราวละคนหรือคราวละหลายคนรวมกันเป็นคณะ
หรือด้วยวิธีการอื่นใดก็ได้ ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
ผู้ถือหุ้นต้องออกเสียงด้วยคะแนนที่มีตามข้อ 1 ทั้งหมด
จะแบ่งคะแนนเสียงแก่คนใดหรือคณะใดมากน้อยเพียงใดไม่ได้

3. การออกเสียงลงคะแนนเลือกตั้งกรรมการ ให้ใช้เสียงข้างมาก หากมีคะแนนเสียงเท่ากัน
ให้ผู้เป็นประธานที่ประชุมเป็นผู้ออกเสียงชี้ขาด

 การแต่งตั้งกรรมการแทน

1. ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคล
ซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัด
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน

บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
มติของคณะกรรมการในการเลือกกรรมการข้างต้น
ต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

2. ในกรณีที่กรรมการพ้นจากตำแหน่งทั้งคณะ
คณะกรรมการที่พ้นจากตำแหน่งยังคงต้องอยู่รักษาการในตำแหน่งเพื่อดำเนินกิจการของบริษัทต่อไปเพียงเท่าที่จำเป็น
จนกว่าคณะกรรมการชุดใหม่เข้ารับหน้าที่ เว้นแต่ศาลจะมี คำสั่งเป็นอย่างอื่น
ในกรณีที่ศาลมีคำสั่งให้กรรมการพ้นจากตำแหน่ง
คณะกรรมการที่พ้นจากตำแหน่งต้องจัดให้มีการประชุมผู้ถือหุ้นเพื่อเลือกตั้งคณะกรรมการชุดใหม่
ภายใน 1 เดือน นับแต่วันพ้นจากตำแหน่ง โดยส่งหนังสือนัดประชุมให้ ผู้ถือหุ้นทราบไม่น้อยกว่า 14
วัน ก่อนวันประชุม

3. กรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุม
ให้กรรมการที่เหลืออยู่กระทำการในนามของคณะกรรมการได้เฉพาะการจัดให้มีการประชุมผู้ถือหุ้น
เพื่อเลือกตั้งกรรมการแทนตำแหน่งที่ว่าง ทั้งหมดเท่านั้น โดยให้จัดประชุมภายใน 1 เดือน
นับแต่วันที่จำนวนกรรมการว่างลงเหลือน้อยกว่าจำนวนที่จะเป็นองค์ประชุม
บุคคลที่จะเข้าเป็นกรรมการแทนนี้
อยู่ในตำแหน่งได้เพียงเท่าวาระที่ยังเหลืออยู่ของกรรมการซึ่งตนแทนเท่านั้น

กรรมการบริหาร

คณะกรรมการมีอำนาจเลือกตั้งกรรมการจำนวนหนึ่งเป็นกรรมการบริหาร

กรรมการตรวจสอบ

คณะกรรมการบริษัทเป็นผู้สรรหาและแต่งตั้งกรรมการตรวจสอบ

เจ้าหน้าที่บริหาร

คณะกรรมการบริหารเป็นผู้พิจารณาคัดเลือกและกลั่นกรองบุคคลที่มีคุณสมบัติเหมาะสมที่จะได้รับการแต่งตั้งให้ดำรงตำแหน่งผู้บริหารในระดับผู้ช่วยกรรมการผู้อำนวยการหรือผู้ช่วยกรรมการผู้จัดการขึ้นไป
การแต่งตั้งผู้บริหารในระดับต่ำกว่าผู้ช่วยกรรมการผู้อำนวยการหรือผู้ช่วยกรรมการผู้จัดการ
ผู้บริหารสายงานจะพิจารณาคัดเลือกและอนุมัติโดยคณะกรรมการบริหาร

9.3 ค่าตอบแทนผู้บริหาร

(1) ค่าตอบแทนที่เป็นตัวเงิน

  (ก) กรรมการบริษัท

กรรมการบริษัทรวม 15 คน ได้รับค่าตอบแทนเป็นเบี้ยประชุมตลอดปี 2543

เป็นเงินรวม 3,840,000 บาท

กรรมการตรวจสอบ 3 คน ได้รับค่าตอบแทนเป็นเบี้ยประชุมตลอดปี 2543

เป็นเงินรวม 300,000 บาท

(ข) กรรมการบริหารและเจ้าหน้าที่บริหาร

กรรมการบริหาร 5 คน และเจ้าหน้าที่บริหารอีก 5 คน รวมเป็น 10 คน ได้รับค่าตอบแทนเป็น
เงินเดือน และโบนัสในปี 2543 เป็นเงินรวม 32,461,270 บาท

(2) ค่าตอบแทนอื่น

กรรมการบริหารรวม 5 คน และเจ้าหน้าที่บริหาร 5 คน รวมเป็น 10 คน
ได้รับค่าตอบแทนอื่นที่เป็น เงินกองทุนสำรองเลี้ยงชีพ สำหรับปี 2543 เป็นเงินรวมทั้งสิ้น 796,080
บาท

9.4 การกำกับดูแลกิจการ

คณะกรรมการบริษัทได้มีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of
Best Practices) ที่เป็นไปตามแนวทางของตลาดหลักทรัพย์

9.5 การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตนรวมทั้งเพื่อการซื้อขายหลักทรัพย์
โดยได้กำหนดไว้ในคู่มือปฏิบัติงาน (Compliance Manual)
เพื่อใช้เป็นแนวทางกำกับพนักงานทั้งบริษัท ดังนี้

1. กำหนดให้พนักงานบริษัทเปิดบัญชีซื้อขายหลักทรัพย์ผ่านบริษัทได้เพียงแห่งเดียว
โดยอนุญาตให้เปิดได้เฉพาะบัญชีเงินสดเท่านั้น

2. การส่งคำสั่งซื้อขายหลักทรัพย์ให้ส่งได้เฉพาะ “เจ้าหน้าที่รับอนุญาต”
ที่บริษัทแต่งตั้งขึ้นเป็นผู้บันทึก คำสั่งซื้อขายเข้าสู่ระบบการซื้อขายหลักทรัพย์
ทั้งนี้โดยต้องได้รับอนุมัติจากผู้บังคับบัญชาก่อนการซื้อขายหลักทรัพย์

3. การซื้อขายหลักทรัพย์ของบัญชีคู่สมรส

3.1 หากเปิดบัญชีกับบริษัท จะต้องส่งคำสั่งไปยัง “เจ้าหน้าที่รับอนุญาต” เช่นดียวกับบัญชีพนักงาน

3.2 หากเปิดบัญชีกับบริษัทหลักทรัพย์อื่น พนักงานจะต้องแจ้งรายละเอียดของบัญชีดังกล่าว ได้แก่
ชื่อบริษัทหลักทรัพย์ที่เปิดบัญชี, เลขที่บัญชี, ประเภทบัญชี, วันที่เปิดบัญชี, วงเงินที่ได้รับอนุมัติ
พร้อมทั้งให้จัดส่งรายงานการซื้อขายหลักทรัพย์ในแต่ละเดือนให้บริษัทภายในวันที่ 15 ของเดือนถัดไป

4. บริษัทได้กำหนดหลักเกณฑ์ห้ามมิให้พนักงานสายงานวิจัย สำนักกรรมการผู้จัดการ
ฝ่ายการตลาดสถาบัน และฝ่ายการตลาดต่างประเทศ
ทำการซื้อขายหลักทรัพย์ที่บริษัทอยู่ในระหว่างการจัดทำรายงานวิเคราะห์เพื่อแนะนำหรือเผยแพร่ต่อผู้ลงทุน
ในช่วงระยะเวลา 5 วันทำการก่อนการเผยแพร่รายงาน และระยะเวลา 2 วันทำการ
หลังจากวันที่ได้เผยแพร่รายงานแล้ว

สำหรับพนักงานฝ่ายอื่นห้ามมิให้ซื้อขายหลักทรัพย์ที่บริษัทได้จัดทำรายงานวิเคราะห์เพื่อแนะนำหรือเผยแพร่ต่อผู้ลงทุน
ในช่วงระยะเวลา 2 วันทำการหลังจากวันที่ได้เผยแพร่รายงานแล้ว

5.
ห้ามพนักงานรับมอบอำนาจจากบุคคลอื่นในการดำเนินการที่เกี่ยวกับการซื้อขายหลักทรัพย์ที่บริษัทสมาชิก
/ บริษัทหลักทรัพย์ที่มิใช่สมาชิกอื่น และห้ามพนักงานใช้บัญชีผู้อื่น (Nominee)
เพื่อทำการซื้อขายหลักทรัพย์ของตนเอง หรือใช้บัญชีลูกค้าซื้อขายหลักทรัพย์เพื่อตนเองหรือบุคคลอื่น

ฝ่ายกำกับการปฏิบัติงานด้านธุรกิจหลักทรัพย์ของบริษัทจะเป็นผู้รับผิดชอบในการตรวจสอบการปฏิบัติให้เป็นไปตามข้อกำหนด,
ข้อห้ามข้างต้น
รวมทั้งจัดเก็บรายงานการซื้อขายหลักทรัพย์ของบัญชีคู่สมรสและบุตรที่ยังไม่บรรลุนิติภาวะของพนักงานที่เปิดบัญชีซื้อขายหลักทรัพย์ผ่านบริษัทหลักทรัพย์อื่น
หากปรากฏพบการไม่ปฏิบัติตามระเบียบ
หรือมีการนำข้อมูลภายในไปใช้เพื่อประโยชน์ส่วนตนจะรายงานให้กรรมการผู้อำนวยการทราบ
และตั้งคณะกรรมการสอบสวนเพื่อพิจารณาบทลงโทษตามกรณี

9.6 บุคลากร

- จำนวนพนักงานทั้งหมดและจำนวนพนักงานในแต่ละสายงานหลัก

ณ วันที่ 31 ธันวาคม 2543 บริษัทมีพนักงานทั้งสิ้นจำนวน 553 คน แบ่งตามสายงานหลัก 9
สายงานดังนี้

1. สายงานการตลาดในประเทศ 94 คน

2. สายงานการตลาดต่างประเทศ 14 คน

3. สายงานสำนักงานสาขา 248 คน

4. สายงานบริหารความเสี่ยง 4 คน

5. สายงานธนกิจการลงทุน 8 คน

6. สายงานวิจัย 23 คน

7. สายงานปฏิบัติการ Front Office 23 คน

8. สายงานปฏิบัติงาน Bank Office และสายงานสนับสนุน 83 คน

9. สายงานระบบสารสนเทศ 23 คน

10. หน่วยงานที่ขึ้นตรงต่อคณะกรรมการบริหาร 33 คน

ในระยะ 3 ปีที่ผ่านมา บริษัทไม่เคยมีการเปลี่ยนแปลงจำนวนพนักงานอย่างมีนัยสำคัญ
รวมทั้งไม่เคยมีข้อพิพาทด้าน แรงงานใดๆ

- ผลตอบแทนรวมของพนักงาน

ผลตอบแทนรวมของพนักงานในปี 2543 แยกตามลักษณะผลตอบแทนดังนี้

เงินเดือน 194.46 ล้านบาท

โบนัส 30.42 ล้านบาท

เงินสมทบกองทุนสำรองเลี้ยงชีพ 5.90 ล้านบาท

ค่าตอบแทนการตลาด 123.23 ล้านบาท

รวม 354.01 ล้านบาท

นโยบายในการพัฒนาพนักงาน

บริษัทมีนโยบายในการเสริมสร้างความรู้ต่างๆ ที่จำเป็นให้กับพนักงาน เพื่อรองรับการแข่งขัน
และพัฒนาการบริการแก่ลูกค้าให้ดียิ่งขึ้น โดยจัดให้มีการอบรมภายในบริษัท
เชิญผู้มีความรู้ความสามารถในด้านต่างๆ มาเป็นวิทยากรให้ความรู้แก่พนักงานบริษัท
รวมทั้งการอนุมัติให้พนักงานเข้ารับการอบรมตามหลักสูตรที่มีประโยชน์ต่อการปฏิบัติงานของพนักงานที่มีผู้จัดขึ้นภายนอกอีกด้วย